Šranecké piesky

Šranecké piesky je chránený areál v správe štátnej ochrany prírody Záhorie. Nachádza sa vo vojenskom obvode Záhorie v okrese Malacky v Bratislavskom kraji. Územie bolo vyhlásené v roku 2012 na rozlohe 987,59 ha. Ochranné pásmo nebolo určené. Je súčasťou CHKO Záhorie. Na území areálu platí 3. stupeň ochrany. Predmetom ochrany sú: Biotopy európskeho významu: Teplomilné ponticko-panónske dubové lesy na spraši a piesku (91I0), Vnútrozemské panónske pieskové duny (2340), Vresoviská (4030), biotopy národného významu: Kyslomilné borovicové a dubovo-borovicové lesy, druhy európskeho významu a druhy národného významu. Lokácia je domovom pre mnoho vzácnych a chránených druhov rastlín a živočíchov. Nájdete tu bociana čierneho, dudka chochlatého, lelka európskeho, roháča veľkého, jaštericu zelenú, mravcolevy a modráčika čiernoškvrnného. Z rastlín sú tu tezdálka piesočná aj lykovec voňavý. Piesok sem privial vietor z rieky Moravy pred viac ako 2,6 milióna rokmi, v období pleistocénu. Duny dosahujú miestami hrúbku až 80 metrov. Púšť obklopujú borovicové lesy, ktoré boli vysadené za čias Márie Terézie s cieľom zastaviť ďalšie šírenie viatych pieskov. Počas zimy 1940–1941 v tejto lokácii testovali nemecké jednotky Afrikakorpsu vojenskú techniku pred nasadením v severnej Afrike. Keďže lokácia sa nachádza vo vojenskom obvode, pred prípadnou návštevou je vhodné si overiť na stránkach MO, že v oblasti neprebieha cvičenie. Referencie Externé odkazy Šranecké piesky v Zozname osobitne chránených častí prírody SR Chránené územia, Štátna ochrana prírody Slovenskej republiky Slovenská Sahara – Šranecké piesky, NaZahori.sk Zdroj Tento článok je čiastočný alebo úplný preklad článku Šranecké piesky na českej Wikipédii.